ระหว่างใช้ยาปฏิชีวนะฆ่าเชื้อแบคทีเรียอยู่(policycline 100 doxycycline100mg) สามารถกินวิตามินซีแบบเม็ดร่วมด้วยได้รึเปล่าคะ ตั้งใจจะกินวิตามินซีเพื่อช่วยสร้างภูมิคุ้มกันน่ะค่ะ
สวัสดีค่ะ ยา Policycline คือตัวยา doxycycline คือยาปฏิชีวนะในกลุ่มเตตราไซคลิน (tetracycline) ใช้รักษาโรคติดเชื้อแบคทีเรียต่างๆ เช่น สิว การติดเชื้อในระบบทางเดินปัสสาวะ การติดเชื้อในลำไส้ใหญ่ โรคหนองในแท้ โรคหนองในเทียม เป็นต้นซึ่งยาในกลุ่มเตตราไซคลิน (tetracycline)นี้ ไม่ควรทานพร้อมกับนมและผลิตภัณฑ์จากนม ยาลดกรดที่มีส่วนประกอบของแมกนีเซียมและอะลูมิเนียม รวมถึงแคลเซียมและแร่ธาตุเสริม เพราะอาจไปทำปฏิกิริยากับโครงสร้างของยา ทำให้ฤทธิ์ของยาลดลง หรือลดการดูดซึมยา ดังนั้น ควรทานห่างกันขัดอย่างน้อย 2 ชั่วโมงส่วนยาอื่นๆ ที่อาจมีปฏิกิริยาต่อกัน เช่น ยาในกลุ่มวิตามินเอ เช่น acitretin isotretinoin ยากันชักกลุ่ม barbiturates เช่น phenobarbital ยาอื่นๆ เช่น warfarin, digoxin เป็นต้นสำหรับวิตามิน C นั้น สามารถทานร่วมกับยา doxycycline ได้ อย่างไรก็ตาม มีบางรายงานว่าการทานพร้อมกัน อาจไปลดประสิทธิภาพของวิตามินซีได้ แต่ประสิทธิภาพของยาไม่ได้ลดลงไปค่ะทั้งนี้ หากเราทานผักผลไม้ได้เพียงพอในแต่ละวัน เราก็จะได้วิตามินซีที่เพียงพออยู่สำหรับร่างกายอยู่แล้ว ไม่จำเป็นต้องทานเสริมไปค่ะ